Union urban development minister Hardeep Singh Puri, chief guest, said urban transport development had become crucial as more people were moving to urban spaces
केंद्रीय नगरविकास व गृहनिर्माण राज्यमंत्री हरदीप सिंग पुरी म्हणाले, एकंदरीतच अर्थव्यवस्थेला गती देण्यासाठी वाहतूक व्यवस्था महत्त्वपूर्ण ठरते. शहरीकरण व नागरीकरणाचा वेग झपाट्याने वाढत असून शहरी वाहतूक व्यवस्था अधिक बळकट करण्यावर भर द्यावा लागणार आहे. वाहनांच्या संख्येतही मोठ्या प्रमाणात वाढ होत असल्याने पर्यायी इंधनाचा विचार करावा लागेल. तसेच त्यादृष्टीने वाहनांची निर्मितीही करावी लागेल. मेट्रोच्या उभारणीद्वारे नागपूरमधील शहरी वाहतूक व्यवस्थेत क्रांतिकारक बदल होत आहेत. दिल्ली मेट्रोचाही विस्तार करण्यात येत आहे. आर्थिक, सामाजिक व पर्यावरणपूरक शाश्वत विकास साधण्यासाठी त्यादृष्टीने सार्वजनिक वाहतूक व्यवस्था सक्षम करण्यात येत असल्याचे श्री. पुरी यांनी सांगितले.